Magazinele care nu dau bon fiscal se închid, dar fimele de case de marcat au vânzări record. Speriaţi de Fisc patronii au decis să intre în legalitate. De la început lunii şi până acum, vânzările caselor de marcat au crescut cu 300 la sută.

Un restaurant din Capitală, teoretic, a fost închis recent de inspectorii Fiscului. Au descoperit cu 214 lei mai puţin faţă de ceea ce era înregistrat în casa de marcat. Patronul însă, nu s-a conformat deciziei şi a dat dispoziţie ca restaurantul să funcţioneze în continuare pentru clienţii hotelului.

În campusul studenţesc Regie din Capitală, alţi patroni fac haz de nacaz. Au afişat pe o pancardă un mesaj. Pub ul a fost închis de ANAF: 3 lei şi 24 de bani, nejustificaţi. Campania începută de ANAF i-a speriat pe cei mai mulţi dintre patroni care i-au obligat pe angajaţi să emită bon fiscal. O echipă Observator a făcut un experiment. A intrat în trei magazine să vadă dacă primesc bon fiscal. În timp ce unii s-au sperit de controalele drastice, alţii nu vor să consume hârtia degeaba.